எங்கள் பகுதியில் 1200-க்கும் மேற்பட்டோர் வசித்து வருகிறோம். எங்கள் ஊரில் இருந்து 4 கி.மீ. தூரத்தில் உள்ள சின்னகடமடை பகுதிக்கு சென்று அங்கிருந்து பென்னாகரம் மற்றும் மேச்சேரிக்கு பஸ் ஏறி செல்ல வேண்டிய நிலை உள்ளது. இதேபோல் தர்மபுரிக்கு வர 4 கி.மீ.தூரத்தில் உள்ள அனுமந்தபுரத்திற்கு வந்து பஸ் பிடிக்க வேண்டியநிலை ஏற்படுகிறது. இதனால் உரிய நேரத்திற்கு பள்ளிக்கு செல்லமுடியாமல் சிரமத்திற்கு உள்ளாகிறோம். வரகூரான்கொட்டாய்க்கு ஏற்கனவே இயக்கப்பட்ட 2 பஸ்கள் நிறுத்தப்பட்டுவிட்டன. அந்த பஸ்களை மீண்டும் காலை 8 மணிக்கும், மாலை 5 மணிக்கும் வரகூரான்கொட்டாய்க்கு இயக்க நடவடிக்கை எடுக்க வேண்டும். எங்கள் கிராமத்திற்கு வரும் தார்சாலையை சீரமைக்கவும், இந்த பகுதியில் உள்ள ஏரியை தூர்வாரி சீரமைக்கவும் தேவையான நடவடிக்கைகளை எடுக்கவேண்டும்.